Comisia Europeană impune taxe de până la 37,6% asupra importurilor de mașini electrice din China
Comisia Europeană a stabilit azi taxe compensatorii provizorii asupra importurilor de vehicule electrice cu acumulatori (BEV) din China, la nouă luni de la deschiderea unei anchete antisubvenție din oficiu. Pe baza acesteia, Comisia a concluzionat că lanțul valoric al BEV din China beneficiază de subvenționare neloială, ceea ce reprezintă o amenințare de prejudiciu economic pentru producătorii de BEV din UE. Ancheta a examinat, de asemenea, consecințele probabile și impactul acestor măsuri asupra importatorilor, utilizatorilor și consumatorilor de BEV din UE.